CELEX: 62013CN0490
Language: sk
Date: 2013-09-13 00:00:00
Title: Vec C-490/13 P: Odvolanie podané 13. septembra 2013 : Cytochroma development, Inc., proti rozsudku Všeobecného súdu (tretia komora) z  3. júla 2013 vo veci T-106/12, Cytochroma Development, Inc./Úrad pre harmonizáciu vnútorného trhu (ochranné známky a vzory)

30.11.2013   
            
            
               SK
            
            
               Úradný vestník Európskej únie
            
            
               C 352/7
            
         Odvolanie podané 13. septembra 2013: Cytochroma development, Inc., proti rozsudku Všeobecného súdu (tretia komora) z 3. júla 2013 vo veci T-106/12, Cytochroma Development, Inc./Úrad pre harmonizáciu vnútorného trhu (ochranné známky a vzory)
   (Vec C-490/13 P)
   2013/C 352/13
   Jazyk konania: angličtina
   
      Účastníci konania
   
   
      Odvolateľka: Cytochroma development, Inc. (v zastúpení: S. Malynicz, barrister, A. Smith, solicitor)
   
      Ďalší účastníci konania: Úrad pre harmonizáciu vnútorného trhu (ochranné známky a vzory), Teva Pharmaceutical Industries, Ltd.
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu z 3. júla 2013 vo veci T-106/12,
            
         
               —
            
            
               rozhodol, že ÚHVT znáša svoje vlastné trovy konania a je povinný nahradiť trovy konania odvolateľky.
            
         
      Odvolacie dôvody a hlavné tvrdenia
   
   Odvolateľka tvrdí, že napadnutý rozsudok treba zrušiť z týchto dôvodov:
   
               —
            
            
               Všeobecný súd porušil článok 65 ods. 6 nariadenia o ochrannej známke Spoločenstva (1) a článok 1 písm. d) ods. 1 nariadenia 216/96 (2) týkajúceho sa opatrení, ktoré má ÚHVT prijať na výkon rozsudku Všeobecného súdu.
            
         
               —
            
            
               Všeobecný súd porušil zásadu právnej istoty, ako aj článok 17 Charty základných práv Európskej únie.
            
         
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).
   
      (2)  Nariadenie Komisie (ES) č. 216/96 z 5. februára 1996, ktorým sa ustanovuje rokovací poriadok odvolacích senátov Úradu pre harmonizáciu vnútorného trhu (ochranné známky a vzory) (Ú. v. ES L 28, s. 11; Mim. vyd. 17/001 s. 221).